als_Latn dik_Latn sag_Latn
Fytyra e së keqes”. Kështu e nis kryetari demokrat shënimin e tij në rrjetin social Facebook, ku thotë se brenda një viti, ekonomia shqiptare hyri në krizë. Për kreun e PD, papunësia dhe varfëria ka pushtuar çdo familje, qytetarët luftojnë për mbijetesë dhe bukën e gojës. Basha thotë se shumica politike nuk di të qeverisë, por të gjobisë, nuk di të drejtojnë por të dhunojnë. Basha kujton premtimet për mirëqenie, por sipas tij qeveria po sjell shkatërrim të ekonomisë, vlerave demokratike dhe shtetit ligjor. Sipas tij, përmes dhunës synojnë t’i mbajnë shqiptarët nën ankthin e mbijetesës, nën frikën e së nesërmes. Kryetari demokrat shkruan se kjo është fytyra e së keqes, që duhet ndalur, sa nuk është vonë.
Postimi i Bashës në Facebook
“Brenda një viti, ekonomia hyri në krizë. Papunësia dhe varfëria ka pushtuar çdo familje. Qytetarët luftojnë sot për mbijetesë, për bukën e gojës. Nuk dinë të qeverisin por të gjobisin, nuk dinë të drejtojnë por të dhunojnë. Nuk dinë të krijojnë pasuri kombëtare por të rrisin taksat, borxhet, çmimin e energjisë, naftës, ushqimeve, tarifat e shkollave dhe koston e jetesës. Premtuan mirëqenie, po sjellin shkatërrim të ekonomisë, vlerave demokratike dhe shtetit ligjor. Përmes dhunës synojnë t’i mbajnë shqiptarët nën ankthin e mbijetesës, nën frikën e së nesërmes. 24 vjet më parë, ne refuzuam shtetin policor dhe kthyem sytë nga shteti ligjor. Sot, nuk mund të lejojmë kthimin pas. Kjo është fytyra e së keqes dhe këtë të keqe ne duhet ta ndalim, sa nuk është vonë”.
als_Latn als_Latn als_Latn